laion/Wikipedia-Exotic huggingface dataset:
כריסטופר בנג'מין

כריסטופר בנג'מין (באנגלית: Christopher Benjamin; נולד ב-27 בדצמבר 1934) הוא שחקן בריטי. כריסטופר בנג'מין נולד בטרוברידג' במחוז וילטשייר. בנג'מין מוכר בזכות הופעותיו בסדרות קאלט בטלוויזיה הבריטית, בהן בדמות פוטר בשתי סדרות דרמה בכיכובו של פטריק מקגוהן, ב-"Danger Man" ובסדרה "האסיר", שגרמו לספקולציות שיש קשר ביניהן. הוא שיחק בתפקיד איש זקן בקומדיה "It Takes a Worried Man" מאת פיטר טילברי משנת 1981. הוא שיחק בתפקיד אורח בסדרה "הגומלים" ובסדרת המדע בדיוני "דוקטור הו", בה הופיע בשלושה פרקים שונים. בנג'מין שיחק בדרמות תקופתיות אחדות בהן סדרת ההרפתקאות "דיק טרפין", בדמות צ'אנינג בפרקים בסדרה "When The Boat Comes In", ובדמות פרוספר פרופונד בעיבוד זוכה השבחים משנת 1967 "ההגדה לבית פורסייט". את הדמות של הנרי גורדון ג'אגו מסדרה "דוקטור הו" חזר וגילם גם בסדרת תסכיתי אודיו בשם "Jago and Litefoot". הוא שיחק לצדו של טרוור בקסטר שגילם את פרופ' ג'ורג' לייטפוט. בקולנוע הופיע בנג'מין בסרטים "Ring of Bright Water" משנת 1969, "הכרות חטופה" מ-1974, "Hawk the Slayer" מ-1980, "The Tichborne Claimant" מ-1980. הוא דיבב את הדמות רוף בסרט האנימציה "מנוסת הכלבים" ב-1982. בהיותו בעיקר שחקן תיאטרון הרבה בנג'מין להופיע עם הלהקה השייקספירית המלכותית. בין 17 ביוני ל-5 באוקטובר 2005 שיחק בדמות פלסטאף במחזה "נשות וינדזור העליזות" בתיאטרון שייקספיר גלוב. כריסטופר יצא לגמלאות ומתגורר בברנסטייפל שבצפון דבון. כריסטופר בנג'מין, במסד הנתונים הקולנועיים IMDb (באנגלית) כריסטופר בנג'מין, באתר AllMovie (באנגלית) כריסטופר בנג'מין, במסד הנתונים הקולנועיים KinoPoisk (ברוסית) כריסטופר בנג'מין, באתר MusicBrainz (באנגלית) Profile, behindthevoiceactors.com
הלכות שבת

הלכות שבת הן ההלכות העוסקות ביום השבת, החל מההכנות אליה ועד סיומה. הלכות שבת מפורטות בשולחן ערוך בחלק אורח חיים, החל מסימן רמ"א ועד סימן תט"ז, והן מתחלקות למצוות עשה ומצוות לא תעשה. בגדר הלאוין ניתן למנות את איסור עשיית מלאכה, המתחלק לל"ט אבות מלאכה, איסורי שבות שאינם מלאכה גמורה אלא גזרות דרבנן המיועדות להרחיק את האדם מלעבור על איסורי דאורייתא, ואיסורי תחומין. בגדר העשין ניתן למנות את ההכנות לשבת, את מצוות עונג שבת, מצוות הקידוש, והדלקת נרות שבת, ותפילות שבת. רוב הלכות שבת אינם מפורטים בתורה אלא נלמדים מחז"ל, וזוהי לשון המשנה: ”הלכות שבת.... כהררים התלויין בשערה, שהן מקרא מעט והלכות מרובות”. משנה, מסכת חגיגה, פרק א', משנה ח' ערך זה הוא קצרמר בנושא הלכה. אתם מוזמנים לתרום לוויקיפדיה ולהרחיב אותו.
צריבת אובייקט

בעיצוב גרפי ועיבוד גרפי, צריבת אובייקט הוא מונח המתייחס לעיבוד תמונה בו אובייקט ראשי בתמונה, לרוב הנושא המרכזי, נחתך ומבודד מהתמונה. את אותו אובייקט ניתן להציב על רקע שקוף או לבן, ואחר כך על כל רקע שהוא. לעיבוד שכזה יש מגוון שימושים ומטרות. להלן חלק מהם: תמונות מוצר וקטלוג בהן המוצר מוצג על רקע לבן. לצורך כך נעשה לעיתים גם שימוש באוהל תאורה בעת הצילום עצמו. פוטומונטז' - השתלת האובייקט על רקע אחר שצולם בנפרד. יצירת אייקונים, לוגואים וסמלילים. יצירת מאגר תמונות של אובייקטים ונושאים רבים לשימוש עתידי ביצירות גרפיות. אמנות. צריבת האובייקט נעשה לרוב באמצעות תוכנת עריכת תמונה, כגון אדובי פוטושופ. ישנן מספר דרכים לבצע צריבה: באמצעות כלי עט הבחירה (pen tool) - המשתמש בונה ידנית מסלול של נקודות סביב האובייקט ואז יוצר מסכה של האובייקט הנבחר. דרך זו דורשת עבודה ידנית וזמן, אך נותנת את התוצאה הטובה ביותר. באמצעות כלי בחירה מהירה - המשתמש מסמן את האובייקט ויוצר מסכה שלו. דרך זו מהירה למדי אך מפיקה בדרך כלל תוצאות פחות טובות ולא טובה לאובייקטים מסובכים או אובייקטים שגווניהם דומים לצבעי הרקע. באמצעות כלי "בחירת אובייקט" המבוסס על בינה מלאכותית - כלי מתקדם אך כבד חישובית שיודע לסמן את גבולות האובייקט הנבחר על סמך למידת מכונה. זהו הכלי המהיר ביותר שבו צריך הכי פחות מאמץ, אך הוא עלול לפספס לעיתים ואז יש לבצע במסכה תיקונים ידניים. את האובייקט הצרוב ניתן לשמור במספר פורמטים: פורמט של תוכנת עריכת התמונה בה בוצע העיבוד: פורמט זה שומר את כל המידע ומאפשר עיבוד נוסף או עיבוד חוזר, חסרונו הוא שהוא קריא רק על ידי התוכנה עצמה ולא על ידי תוכנות אחרות (כגון מעבד תמלילים או דפדפן אינטרנט). פורמט JPEG: מכווץ טוב מאוד את התמונה וקריא כמעט על ידי כל התוכנות הנפוצות (כולל דפדפני אינטרנט, יישומי Microsoft Office ועוד), חסרונו: אי-אפשר לשמור רקע שקוף (מתקבל במקום רקע לבן). פורמט PNG: מכווץ טוב את התמונה וקריא על ידי תוכנות רבות, שומר על רקע שקוף. פורמט GIF: מכווץ טוב את התמונה וקריא על ידי תוכנות רבות, שומר על רקע שקוף, מוחלף בהדרגה על ידי פורמט PNG. דוגמאות לצריבת אובייקטים צריבת אובייקט (חרב דו-ידנית) על רקע שקוף, שמור כ-PNG צריבת אובייקט (רובה צלפים M24 SWS) על רקע לבן, שמור כ-JPEG צריבת אובייקטים בפוטושופ, באתר יוטיוב
איחוד האמירויות הערביות במשחקים האולימפיים לנוער

איחוד האמירויות הערביות משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא השתתפה לראשונה במשחקי החורף האולימפיים לנוער באולימפיאדת הנוער קאנגוואן (2024). לאורך השנים צברו ספורטאי הנוער מאיחוד האמירויות הערביות מדליית כסף יחידה ברכיבה. המשלחת הראשונה של איחוד האמירויות הערביות למשחקים האולימפיים לנוער הייתה לאולימפיאדת הנוער סינגפור וכללה 4 ספורטאים שהתחרו ב-4 ענפי ספורט. המשלחת הגיעה להישגים בענף הטאקוונדו, בה היא סיימה במקום החמישי בקטגוריית משקל עד 49 ק"ג בנות, ובענף הרכיבה, בה היא סיימה במקום התשיעי ולא זכתה לעלות לשלב הגמר. כמו כן, השתתפו ספורטאי המשלחת בתחרויות בענפי השיט והשחייה. המשלחת לאולימפיאדת הנוער נאנג'ינג מנתה ארבעה ספורטאים שהתחרו בארבעה ענפים. המשלחת לא הגיעה להשיגים משמעותיים באולימפיאדה זו. ספורטאי המשלחת השתתפו לראשונה בענפי האתלטיקה והקליעה. כמו כן, ספורטאי המשלחת השתתפו בשנית בתחרויות בענפי השיט והשחייה. איחוד האמירויות הערביות במשחקים האולימפיים איחוד האמירויות הערביות במשחקים הפאראלימפיים
מרדכי בן-זאב

מרדכי בן-זאב (2 ביולי 1916 – 19 בנובמבר 2010) היה שחקן תיאטרון, קולנוע וטלוויזיה ישראלי. ממייסדי תיאטרון חיפה. מרדכי בן זאב נולד כמרדכי גימיינר, בוורשה שבפולין. ב-1923, כשהיה בן שש, עלה ארצה עם משפחתו ולמד בבית הספר תחכמוני. עבד כמלח והיה מראשוני הספנים בנמל תל אביב. בשנת 1936 נבחן על ידי צבי פרידלנד והתקבל לסטודיו שלו יחד עם עדה טל, בתיה לנצט, יצחק שילה, נחום בוכמן, אברהם ניניו ועוד. הוא שיחק בהבימה בתפקידים קטנים ופרש היות שהוותיקים לא נתנו לצעירים להתקדם. הוא הקים סטודיו דרמטי של המשמרת הצעירה ליד ההסתדרות בתל אביב והיה מראשוני התיאטרון הקאמרי בו שיחק בשנים 1945–1956. בשנת 1954 נסע לניו יורק ולמד משחק אצל לי שטרסברג. בשנת 1956 התפטר מהקאמרי ויסד ביחד עם זאב ברלינסקי את תיאטרון סמבטיון - בימה זעירה לסאטירה. התיאטרון התקיים בשנים 1957–1960 ונסגר תוך הפסדים כבדים. בן זאב עבר לשחק ביידיש ביחד עם שמעון דז'יגאן. בשנת 1961 היה ממייסדי תיאטרון חיפה. מתפקידיו החשובים על הבמה: הזקן קנדי ב"על עכברים ואנשים", ג'וקסר ב"יונו והטווס" של שון או'קייסי, חליסטקוב ב"רביזור" של ניקולאי גוגול, אדש ברדש ב"חפץ" של חנוך לוין בתיאטרון חיפה ועוד. כן הופיע במספר הצגות יחיד: "ידיה של אאורידיס" של הסופר המקסיקני פדרו בלוך, "יומו של משוגע" לפי גוגול ו"אהבה מאוחרת" לפי עמוס עוז. בן זאב שיחק במספר סרטים, ובהם: "קללה לברכה", "מציצים" (בתפקיד אלטמן), "צ'רלי וחצי" (בתפקיד ארליך), "יופי של צרות" (בתפקיד מנדל), "דודה קלרה", "השועל בלול התרנגולות" ו"אדון לאון" (בתפקיד קלמן). הוא שיחק גם בתוכניות טלוויזיה: ב"דלת הקסמים" (בתפקיד דוקטור טוביה גוטמן) ובפרק בסדרת הטלוויזיה "עברית בסימן טוב" בתפקיד גולומבק, גונב הסמובר. לבן זאב ולרעייתו בתיה, מורה במקצועה, נולדו שלושה ילדים: איש הרדיו והזמר דורי בן זאב, הפזמונאית חמוטל בן זאב והשחקן ערן בן זאב. ב-1988 קיבל תואר "יקיר חיפה" וכן כתב אוטוביוגרפיה בשם "זאב במה". בשנותיו האחרונות כונה "זקן שחקני ישראל", מאז שמת השחקן נתן כוגן שהיה מבוגר ממנו. בן-זאב נפטר בגיל 94 ונקבר בזכרון יעקב. זאב במה, הוצאת נוצה וקסת, 1988 סיפורי רחוב, הוצאת תמוז, 1993 מרדכי בן-זאב, במיזם "אישים" לתיעוד היצירה הישראלית מרדכי בן-זאב, במסד הנתונים הקולנועיים IMDb (באנגלית) מרדכי בן-זאב, באתר "אידיבי", מאגר הידע העברי לקולנוע ישראלי ועולמי מרדכי בן-זאב, בארכיון הבימה מרדכי בן-זאב, באתר ארכיון הסרטים הישראלי בסינמטק ירושלים ערן סויסה, זקן השחקנים: מותו של אלטמן הגדול, באתר nrg, ‏21 בנובמבר 2010 ציפי שוחט, מת השחקן מרדכי בן זאב, באתר הארץ, 21 בנובמבר 2010 ערך זה הוא קצרמר בנושא ישראלים ובנושא קולנוע. אתם מוזמנים לתרום לוויקיפדיה ולהרחיב אותו.
פיאט 128

פיאט 128 (אנגלית: Fiat 128) מכונית סדאן תוצרת חברת פיאט האיטלקית. יוצרה בשנים 1969–1985. יוצרו כ-3,107,000 יחידות, כולל דגם הפיאט 128 קופה. בשנת 1970 זכתה "פיאט 128" בתואר מכונית השנה באירופה. חברת פיאט בנתה מפעל חדש ברייולטה, (Rivalta), בצפון-מערב טורינו כדי לייצר את ה-128. הנדסת הרכב הופקדה בידי דנטה ג'יאקוזה. הפיאט 128 הורכבה ב ארגנטינה, מצרים, מרוקו, קולומביה, דרום אפריקה וסרי לנקה. הפיאט 128 שווקה בישראל. במצרים יוצר הדגם זסטבה סקאלה על ידי יצרנית הרכב המצרית נאסר, ברישיון יצרנית הרכב הסרבית Zastava (בסרבית "Застава Аутомобили") בין השנים 1971–2008. הדגם היה ברישיון קונצרן הרכב פיאט, והיה זהה ל"פיאט 128", דגם "128 GLS". פיאט 128 2 דלתות פיאט 128 4 דלתות פיאט 128 סטיישן, (Familiare), 3 דלתות פיאט 128 סטיישן, 5 דלתות פיאט 128 2 דלתות קופה - ספורט פיאט 128 3 דלתות קופה מנוע הנעה קדמית, גל זיזים עילי יחיד, 4 צילינדר, 1,116 סמ"ק, הספק של 49 כ"ס מנוע 1,290 ס"מק, (הושק ב -1971) תמסורת 4 מהירויות - ידנית אורך: 3,850 מ"מ רוחב: 1,590 מ"מ גובה: 1,340 מ"מ משקל: 750 - 770 ק"ג בלמים: בלמי דיסק קדמיים תאוצה: 0-97, 15.5 שניות (ייצור: 1971–1975) פיאט 128 SL קופה פיאט 128 3P Berlinetta (3 דלתות קופה) 128 קופה - 3P מנוע 1,100 סמ"ק, המפיק 47 כ"ס ו-63 כ"ס מנוע 1,300 סמ"ק המפיק 55 כ"ס, ו-74 כ"ס אורך הרכב - 3,808 מ"מ רוחב - 1,560 מ"מ גובה - 1,310 מ"מ בסיס גלגלים 2,223 מ"מ בלמים: דיסקים מקדימה ותופים מאחור פיאט פיאט 128 ספורט - קופה (1:46 דקות), יו-טיוב פיאט 128 (5:06 דקות), יו-טיוב פיאט 128 סדאן (ארגנטינה) (7:09 דקות), יו-טיוב פיאט 128 סדאן (6:19 דקות), יו-טיוב פיאט 128 סדאן (3:06 דקות), יו-טיוב פיאט 128 סלון, 1969 מפרט טכני גרסאות פיאט 128 מדיה וקבצים בנושא פיאט 128 בוויקישיתוף
ויטור הוגו

ויטור הוגו פרנצ'סקולי דה סוזה (בפורטוגזית: Vitor Hugo Franchescoli de Souza; נולד ב-20 במאי 1991) הוא כדורגלן ברזילאי המשחק בעמדת הבלם בפנאתינאיקוס. השם פרנצ'סקולי הוענק לו על שם אנזו פרנצ'סקולי, שחקן כדורגל נודע מאורוגוואי. דה סוזה החל לשחק בקבוצת הנוער של סנטו אנדרה עד 2010, עת עבר לשחק בליגות הבוגרות בברזיל. במאי 2013 דה סוזה חתם בקבוצת אמריקה פוטבול קלוב (America-MG) מליגה ב' בברזיל. הוא נודע כאחד השחקנים הטובים בליגה ושיחק בשורותיה עד 2014. בדצמבר 2014 עבר דה סוזה לפלמיירס מליגת העל הברזילאית, ושנה לאחר מכן הושאל למשך שנה אחת ולבסוף חתם בשורות הקבוצה בעונת 2015. בעונת הבכורה שלו בקבוצה הוא היה אחד השחקנים הטובים בקבוצה וזכה עמה בדצמבר 2015 בגביע הברזילאי לאחר ניצחון בגמר על סאנטוס. בדצמבר 2016 זכה עם פלמיירס באליפות ליגת העל הברזילאית. לקראת עונת 2017/2018 חתם בשורות פיורנטינה מהסרייה א' באיטליה. ב-4 באוקטובר 2020 חתם בטרבזונפור מהליגה הטורקית. ב-22 בדצמבר 2020 כבש שער בכורה בקבוצה בניצחון 0–1 על האטייספור. פלמיירס זכייה בגביע הברזילאי 2015 אליפות ליגת העל הברזילאית 2016 מדיה וקבצים בנושא ויטור הוגו בוויקישיתוף ויטור הוגו, באתר Transfermarkt ויטור הוגו, באתר Soccerway ויטור הוגו, באתר BDFutbol ויטור הוגו, באתר FootballDatabase.eu Zagueiro Vitor Hugo, ex-América-MG, assina com o Palmeiras por um ano Palmeiras vence o São Bernardo com gol de bicicleta e cenas inusitadas, 22/03/15, R7 "Prass converte pênalti decisivo, Palmeiras vence Santos e é tri da Copa do Brasil", ESPN, 3/12/2015
טייברן (פירושונים)

האם התכוונתם ל... טייברן – כפר היסטורי בלונדון, אשר במקום בו שכן ניצבת כיום מארבל ארץ' טייברן (פלג) – אחד הנהרות התת-קרקעיים של לונדון המהווה את אחד מיובלי נהר הווסטבורן טייברן (נהר) – אחד הנהרות התת-קרקעיים של לונדון, הזורם אל התמזה טייברן (בירמינגהאם) – מחוז בחירה בעיר בירמינגהאם
פרוסיה המלכותית

פרוסיה המלכותית היה שמה של חלקה המערבי של פרוסיה, שהייתה כפופה לכתר הפולני, ונהנתה מאוטונומיה עד לשנת 1569 ולאחר מכן הוכפפה ישירות לכתר הפולני. בשנת 1772 סופחה לממלכת פרוסיה כחלק מחלוקת פולין הראשונה, והפכה לפרובינציית פרוסיה המערבית. בשנת 1198 נוסד המסדר הטווטוני בחסותו של מלך פולין. אבירי המסדר הטווטוני ייסדו מדינה זאת כחלק מהתהליך של התנצרות התושבים הבלטיים על ידי המסדר. הם פיתחו את החקלאות, הדת והתעשייה במדינה. תחת המסדר תושבי ארץ פרוסיה לא היו בעלי זכויות מרובות, והם סבלו ממשטר כוחני ויציב שלא התאים לרצונותיהם. לאחר התבוסה של המסדר הטווטוני כנגד פולין בקרב טננברג (Tannenberg) בשנת 1410, נחתם שלום טורן הראשון, ולפיו חולקה פרוסיה לשניים; חלקה המזרחי נשאר בשליטת המסדר הטווטוני, ולימים הפך לדוכסות פרוסיה, ואילו חלקה המערבי הועבר לשליטת ממלכת פולין. בשנת 1440 הוקמה הקונפדרציה הפרוסית, שדרשה להשתחרר מעולם של אבירי המסדר הטווטוני, ולהסתפח לחלוטין לממלכת פולין. כתוצאה מכך פרצה בשנת 1454 מלחמת שלוש עשרה השנים, ובשנת 1466 נחתם שלום טורן השני, ולפיו קיבלה "פרוסיה המלכותית" אוטונומיה שלטונית, עם מטבע משלה, וזכות להחזיק צבא עצמאי, אולם הייתה כפופה לכתר הפולני. בשנת 1569 הוקם האיחוד הפולני-ליטאי, ובוטלה האוטונומיה של פרוסיה המלכותית. האזור הפך לחלק מפולין גדול, והתושבים יכלו להשתתף בבחירות לסיים. אמנם בישופות ורמיה ששכנה באזור שמרה על עצמאות מסוימת, אך גם היא הייתה כפופה לכתר הפולני. בשנת 1772 חתמו נציגי פרוסיה, אוסטריה ורוסיה על הסכם לחלוקת פולין, ועד לאביב 1773 כבשו צבאותיהם את השטחים שסוכמו ביניהם. במסגרת החלוקה קיבלה פרוסיה שטחים לאורך החוף הבלטי, לא כולל גדנסק, טורון ואזורים נוספים. סך הכל הועבר שטח של 36 אלף קמ"ר, שבו 580 אלף תושבים. השטחים שנכבשו אורגנו כפרובינציית פרוסיה המערבית, ובמהלך חלוקת פולין השנייה בשנת 1793 צורפו אליה שאר שטחי פרוסיה המלכותית. מדינת המסדר הטווטוני פרוסיה מדיה וקבצים בנושא פרוסיה המלכותית בוויקישיתוף היסטוריה של פרוסיה המלכותית
מערכת מידע ניהולי

מערכת מידע ניהולי (באנגלית: Management Information System, בקיצור MIS) היא מערכת מידע שנועדה לסייע למנהלים בדרג התפעולי (דרג הביניים) לקבל החלטות ביצועיות שוטפות, וכך לשפר את פעילות הארגון. מערכות מסוג זה משרתות את תחומי התכנון, קבלת ההחלטות והפיקוח על תהליכים מובנים אשר ניתן לבצע בצורה ממוחשבת. המערכות מסכמות נתונים בצורה סטטיסטית ומספקות מידע מנותח למנהלים. בניגוד ל-TPS שהאורינטציה שלה היסטורית, ה-MIS יכולה להשליך גם לגבי מגמות ונתוני מכירות בעתיד. המערכת בנויה מאוסף של מודולים. חלק מהמודולים יכולים לפעול באופן אוטומטי לחלוטין. לדוגמה, מודול להזמנת חומר גלם, אשר מבצע אוטומטית תהליך של הזמנת מלאי כאשר הוא מזהה ירידה ברמת המלאי מתחת לסף שהוגדר לו מראש. סוג נוסף של מודולים משמשים לבקרת תהליכים. מודולים אלו עוסקים בשליטה ובקרה ומוציאים התרעה כאשר מזוהה מצב לא תקין בתהליך. בעקבות ההתרעה, המנהל יכול להפעיל החלטה אנושית או להפעיל בעזרת התוכנה מודול נוסף של קבלת החלטות. מערכת תומכת החלטה (DSS) מערכת עיבוד תנועות (TPS) מערכות מידע ניהוליות, דף שער בספרייה הלאומית ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
אהרן איזנטל

אהרֹן איְזנטל (נולד בי"ח באדר ה'תשי"א, 24 בפברואר 1951) הוא רב ישראלי אשר משמש החל משנת תשמ"ז (1987) כרבו של היישוב חיספין. בשנת תשמ"ה החל לשמש כר"מ בישיבת הגולן. אהרן איזנטל נולד בתל אביב בשנת תשי"א (1951) ליחזקיהו יצחק דוד, ששירת בלח"י, ולרעייתו רחל. למד בישיבת היישוב החדש ואחר כך בישיבת כרם ביבנה. במסגרת ההסדר שירת בשריון כנהג טנק. במילואים הוצב בחטיבה 679 ולחם עימה ברמת הגולן במלחמת יום הכיפורים. נוהג לספר על שירותו במלחמה בבמות שונות. במהלך המלחמה נישא לציפורה לבית קוטנר, השניים הורים לשמונה. לאחר המלחמה למד בכולל האברכים של ישיבת כרם ביבנה. רבותיו הם הרב חיים גולדוויכט והרב עוזי קלכהיים. בשנת תשמ"ב נמנה עם מייסדי המכון הגבוה לדיינות ביישוב פסגות. בשנת תשמ"ה הצטרף לצוות הר"מים של ישיבת הגולן. בתש"ן הקים את כולל ההלכה של הישיבה. מאז שנת תש"ס הוא עומד בראש הכולל ללימוד סדרי נשים ונזיקין. החל משנת תשמ"ז (1987) משמש הרב איזנטל כרבו של היישוב חיספין. במהלך תשפ"ג (2023) הודיע כי ביקש לסיים את תפקידו, אולם יישאר בתפקיד עד איתור רב חדש למקום. עמד בראש מחלקת המקוואות ומחלקת העירובין במועצה הדתית גולן. היה שותף רבות במאבק על הגולן יחד עם סמי בר לב ושותפיו. היה חבר הנהלת מועצת יש"ע וחבר בארגון רבני צהר. גיסו הוא הרב יהושע ויצמן, ראש ישיבת מעלות. אחד מבניו הוא הרב חיים איזנטל, ראש ישיבה תיכונית חיספין. טל אמרתי - עיונים במדרש אגדה על ספר בראשית וספר שמות ביוגרפיה באתר ישיבת הגולן (אורכב 10.01.2017 בארכיון Wayback Machine) מאמרי הרב אהרן איזנטל זמינים לצפייה באתר ספריית אסיף. מאמריו באתר רמבי"ש שיעוריו בערוץ היוטיוב הרב אהרון איזנטל נהג טנק בחטיבה 679 במלחמת יום הכיפורים 1973 דור כיפור 73, סרטון באתר יוטיוב (אורך: 2:09:17) הרב איזנטל בראיון בשבע מתאר את קרבות מלחמת יוה"כ הרב איזנטל בטור על חברו שנהרג במלחמת יוה"כ, אתר כיפה. הכהן הגדול מאחיו - למשנתו הציבורית של הרב אברהם אלקנה כהנא שפירא זצ"ל, כתב העת אסיף. מידע על אהרן איזנטל בקטלוג הספרייה הלאומית הרב איזנטל בראיון על סיפורו האישי במלחמת יום הכיפורים בגזרת רמת הגולן כל הכתבות על הרב איזנטל, באתר ערוץ 7 אהרן איזנטל, דף שער בספרייה הלאומית כך הובא באתר כיפה דביר עמר, חיספין פותחת בהליך לבחירת רב חדש, באתר ערוץ 7, 27 במרץ 2024 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
קלמיטי ג'יין (סרט)

קלמיטי ג'יין (באנגלית: Calamity Jane) הוא סרט מוזיקלי ומערבון משנת 1953 המבוסס באופן רופף על קשריה הרומנטיים של קלמיטי ג'יין, מגיבורות המערב הישן של אמריקה וביל היקוק הפראי. בתפקידים הראשונים משחקים דוריס דיי והווארד קיל. השירים המקוריים הם של סמי פיין (לחן) ופול ובסטר (מילים). השירים שהתפרסמו מפסקול הסרט הם: הגבעות השחורות של דקוטה ו"אהבה סודית" ("Secret Love") שזכה בפרס אוסקר לשיר המקורי הטוב ביותר. מרתה ג'יין קנרי (1852–1903) הייתה סיירת ולוחמת מקצועית במלחמה נגד האינדיאנים בארצות הברית, לבשה בגדי גברים והתנהגה בהתאם. בתמונות הייתה מצולמת אוחזת ברובה. תקופה מסוימת הייתה בחברתו של ביל היקוק הפראי. היא טענה שהם נישאו אבל אין אסמכתא לכך. לאחר שהוא נרצח היא הופיעה במופע של באפלו ביל כמספרת סיפורים. בגלל אופייה הסוער והפראי קבלה את הכינוי "Calamity" (אסון, פגע). לפי צוואתה נקברה ליד ביל. חברת האחים וורנר החליטה להפיק את הסרט בעקבות הצלחת הסרט המוזיקלי אנני אוקלי אשת לפידות. ב-1963 הופק סרט טלוויזיה עם קרול ברנט בתפקיד קלמיטי. כן הועלו הפקות רבות של המחזמר לתיאטרון. כן מופיעות דמויותיהם של ביל היקוק וקלמיטי ג'יין בסדרת הטלוויזיה דדווד. קלמיטי ג'יין (דוריס דיי) מגיעה לעיירה דדווד בדרום דקוטה בכרכרת נוסעים כשהיא מצליפה בשוט ושרה "Whip-Crack-Away!". במועדון "בירית הזהב" ("Golden Garter") היא פוגשת בביל היקוק הפראי (הווארד קיל). למנהל המועדון אין זמרת להופעה והוא משתמש בגבר המופיע כדראג קווין (דיק ווסון) אך מגורש על ידי הגברים הצמאים לראות אישה. זמן קצר לאחר מכן היא מצילה את הלוטננט דני (פיל קארי) שנפל בשבי האינדיאנים וזוכה לתשבחות. היא מודיעה למנהל המועדון כי תיסע לשיקגו ותביא לו משם את הזמרת הידועה אדלייד אדמס. היא מגיעה לעיר הגדולה ומשתוממת מהבתים הגבוהים והאנשים הלבושים במיטב הבגדים. היא נכנסת לתיאטרון אבל במקום אדלייד היא נפגשת עם המלבישה של קייטי (אלין מקליר) החולמת על קריירת משחק. קלמיטי מניחה שהיא אדליד ומבקשת ממנה לבוא להופעות בדדווד שאפילו הרכבת לא מגיעה לשם ויש לנסוע 100 ק"מ בכרכרה. בדרך מותקפת הכרכרה על ידי אינדיאנים אבל קלמיטי מבריחה אותם ברובה לאחר שהפילה כמה מהם. ההופעה הראשונה של קייטי נכשלת והקהל המרומה מתחיל להתפרע. קלמיטי משתיקה אותם ביריית אקדח ואז מופיעה שוב קייטי באופן מוצלח. קלמיטי מזמינה את קייטי לגור בבקתה שלה המוזנחת. שניהן הופכות את הביתן לנקי ומקושט תוך שהן שרות "מגע אישה" ("A Woman's Touch"). ביל ודני מגיעים לביתן ומזמינים את שתי הבנות לנשף. קייטי וקלמיטי מאוהבות בלוטננט דני וכולם נוסעים בכרכרה לנשף תוך כדי שירת "הגבעות השחורות של דקוטה". ביל רואה לראשונה את קלמיטי בשמלת נשף ומתברר לו שהיא יפהפייה. קלמיטי רואה את קייטי ודני מתנשקים ומתרגזת, היא יורה מאקדחה ונמלטת מהנשף כשביל בעקבותיה. ביל מתוודה על אהבתו לקלמיטי והם מתנשקים. בינתיים עוזבת קייטי את דדווד אך קלמיטי דוהרת אליה, מגיעה לכרכרה והן מתפייסות. לבסוף עולים שני הזוגות הנשואים על כרכרה מקושטת ועוזבים את דדווד כשכל התושבים מריעים לכבודם. מדיה וקבצים בנושא קלמיטי ג'יין בוויקישיתוף מדיה וקבצים בנושא קלמיטי ג'יין בוויקישיתוף "קלמיטי ג'יין", במסד הנתונים הקולנועיים IMDb (באנגלית) "קלמיטי ג'יין", באתר נטפליקס "קלמיטי ג'יין", באתר AllMovie (באנגלית) "קלמיטי ג'יין", באתר Rotten Tomatoes (באנגלית) "קלמיטי ג'יין", במסד הנתונים הקולנועיים KinoPoisk (ברוסית) קדימון לסרט קלמיטי גיין, באתר יוטיוב "הגבעות השחורות של דקוטה", באתר יוטיוב "אהבה סודית", באתר יוטיוב "מגע אישה", באתר יוטיוב בישראל הסרט נקרא בזמנו בשם "העלמה השובבה"
סובארו FF-1

סובארו FF-1 היא מכונית יפנית המוגדרת כמכונית משפחתית קטנה, שיוצרה על ידי יצרנית הרכב סובארו היפנית משנת 1969–1973. דגם "סובארו FF-1" קרוי גם "Subaru FF-1 Star". יצרנית הרכב סובארו היא חברת בת של התאגיד הרב-לאומי היפני Subaru Corporation (אנ') (שם רשמי: "פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社). ב-21 באוקטובר 1965 הציגה סובארו את ה-"סובארו 1000", ובשנת 1969 את דגם סובארו FF-1, שהיה כמעט זהה לדגם ה-"סובארו 1000", מלבד לנפח המנוע ששופר, ועוד מספר שינויים קוסמטיים קלים. 2 דלתות 2 דלתות ספורט 4 דלתות סדאן 3 דלתות סטיישן 5 דלתות סטיישן מנוע 4 צילינדרים, 1,100 סמ"ק, המפיק 41 כ"ס, 49 כ"ס, ו- 61 כ"ס מנוע 1,300 סמ"ק תמסורת ידנית 4 מהירויות אורך הרכב - 3,937 מ"מ רוחב - 1,481 מ"מ גובה - 1,389 מ"מ משקל - 670 - 695 ק"ג חברת "יפנאוטו", החלה לשווק את סובארו בארץ, בסוף שנות השישים. משרדיה היו ברחוב המסגר בתל אביב. הרכב היפני השני לאחר ה-סובארו 360 שיובא לארץ בסוף שנות השישים היה ה-"סובארו FF-1 ", בגרסת 4 דלתות. למעשה היה זה הרכב המשפחתי הראשון שיובא מיפן ושנחל הצלחה גדולה בארץ. סובארו סובארו G סובארו 1000 מדיה וקבצים בנושא סובארו FF-1 בוויקישיתוף סובארו FF-1 (3:01 דקות), יו-טיוב סובארו FF-1 (0:56), יו-טיוב סובארו FF-1 (0:53 דקות), יו-טיוב סובארו FF-1 דלתות (1:04 דקות), יו-טיוב סובארו FF-1 (1:11 דקה), יו-טיוב סובארו FF-1 1,300 (1:46 דקה), יו-טיוב סובארו - היסטוריה subaru-global.com/ourstory קונטסה 900 הורכבה בארץ, משנת 1964, ו- קונטסה 1300 הורכבה בארץ משנת 1966
אוניקס (פירושונים)

האם התכוונתם ל... אוניקס – אבן חן שהיא סוג של כלקדון אוניקס (נהר) – הגדול בנהרות אנטארקטיקה אוניקס קאזאן – קבוצת כדורסל מהעיר קאזאן שברוסיה Unix
בוואריה (פירושונים)

האם התכוונתם ל... דוכסות בוואריה – אחת מחמש הדוכסויות השבטיות של פרנקיה המזרחית, שהתקיימה עד לשנת 1623. התפצלויות: דוכסות בוואריה-שטראובינג – בין השנים 1353–1432. דוכסות בוואריה-לנדסהוט – בין השנים 1353–1505. דוכסות בוואריה-אינגולשטאדט – בין השנים 1392–1447. דוכסות בוואריה-מינכן – בין השנים 1392–1505. נסיכות הבוחר מבוואריה – אחת מנסיכויות הבוחר של האימפריה הרומית הקדושה, שהתקיימה בין השנים 1623 - 1806 ממלכת בוואריה – ממלכה שהתקיימה בין השנים 1806–1918 כחברה עצמאית במסגרת הקונפדרציה של הריין הרפובליקה הסובייטית הבווארית – ממשלה מהפכנית ששלטה לזמן קצר בבוואריה בשנת 1919 בוואריה – אחת מ-16 המדינות של גרמניה מפלגת בוואריה – מפלגה גרמנית בדלנית הקוראת להפיכתה של בוואריה למדינה עצמאית קרם בוואריה – קינוח קרמי מהמטבח הצרפתי, המבוסס על קינוח בווארי מסורתי
צבעון (פירושונים)

האם התכוונתם ל... צבעון – קיבוץ בגליל העליון נחל צבעון – נחל אכזב בגליל העליון; אחד מיובליו של נחל דישון צבעון (דג) – סוג של דגי גרם במשפחת הצבעוניים צבעון פרידמן – מין בסוג צבעון, הנפוץ בים האדום צבעון - דמות מקראית, אבי אביה של אהליבמה בת ענה, אשת עשו צבע (פירושונים) צבעוניים
סופרגיים (שוודיה)

סופרגיים (בשוודית: Supermatchen) הוא טורניר כדורגל הנערך בשוודיה בעיר גטבורג החל משנת 2012 בחודשים יולי ואוגוסט. הקבוצות המשתתפות במשחקים הן שתי הקבוצות המובילות באירופה בחודשים אלו. קבוצת הכדורגל המכהנת כאלופה הנוכחית של הסופרגיים היא מנצ'סטר יונייטד. התחרות נערכה בנשים 2012, 2013 ו-2016. כדורגל בשוודיה ערך זה הוא קצרמר בנושא כדורגל ובנושא שוודיה. אתם מוזמנים לתרום לוויקיפדיה ולהרחיב אותו.
פרובינציית הסן

פרובינציית הסן הייתה מחוז של המדינה החופשית פרוסיה, שפוצלה על ידי הנאצים בשנת 1944 מפרובינציית הסן-נסאו, ופורקה לאחר מלחמת העולם השנייה. בשנת 1866 הצטרפו נסיכות הבוחר מהסן, דוכסות נסאו והעיר החופשית פרנקפורט לאימפריה האוסטרית במלחמת אוסטריה–פרוסיה, ובסוף המלחמה סופחו לממלכת פרוסיה, ושולבו יחד עם שטחים מהדוכסות הגדולה של הסן ליצירת פרובינציית הסן-נסאו. לאחר סיום מלחמת העולם הראשונה נכללה הפרובינציה במדינה החופשית פרוסיה, ובשנת 1944 פוצלה הפרובינציה לפרובינציית הסן ולפרובינציית נסאו. לאחר מלחמת העולם השנייה נכללו שטחי הפרובינציה בשטח הכיבוש האמריקאי, כחלק מהסן הגדולה, ובשנת 1946 נכללו במדינת הסן בגרמניה המערבית.
פרובינציית נסאו

פרובינציית נסאו הייתה מחוז של המדינה החופשית פרוסיה, שפוצלה על ידי הנאצים בשנת 1944 מפרובינציית הסן-נסאו, ופורקה לאחר מלחמת העולם השנייה. בשנת 1866 הצטרפו נסיכות הבוחר מהסן, דוכסות נסאו והעיר החופשית פרנקפורט לאימפריה האוסטרית במלחמת אוסטריה–פרוסיה, ובסוף המלחמה סופחו לממלכת פרוסיה, ושולבו יחד עם שטחים מהדוכסות הגדולה של הסן ליצירת פרובינציית הסן-נסאו. לאחר סיום מלחמת העולם הראשונה נכללה הפרובינציה במדינה החופשית פרוסיה, ובשנת 1944 פוצלה הפרובינציה לפרובינציית הסן ולפרובינציית נסאו. לאחר מלחמת העולם השנייה נכללו שטחי הפרובינציה בשטח הכיבוש האמריקאי, כחלק מהסן הגדולה, ובשנת 1946 נכללו במדינת הסן בגרמניה המערבית.